Haakon Høst

Haakon Adelsten Høst (født 6. mars 1905 i Oslo, død 27. februar 1948 i Oslo) var en norsk NS-mann og overrettssakfører. Han var styremedlem i Likvidasjonsstyret under andre verdenskrig og ble dømt til døden i landssvikoppgjøret etter krigen.

Høst meldte seg inn i NS fra 1. november 1940 og var styremedlem i Likvidasjonsstyret fra 1. august 1943. Han overtok formannsvervet etter Egil Reichborn-Kjennerud i februar 1945. I tiden i Likvidasjonsstyret bestyrte Høst 55 jødiske bo. Han ble dømt for sin deltakelse i jødeforfølgelsen i Norge og for bistand til fienden. Fra september 1944 hadde han en lederfunksjon i en spesialgruppe som var tilknyttet Statspolitiet som utførte drap og attentater.Eirik Veum: Nådeløse nordmenn - Statspolitiet. s. 334 - Kagge Forlag 2012. ISBN 978-82-489-1174-6 Høst var også ansvarlig for å beordre drapet på Kaare Shetelig i 1944. 

Han ble dømt til døden ved Høyesterett 3. september 1946 for blant annet medvirkning til drap. Han døde under en mageoperasjon ved Ullevål sykehus før dødsdommen kunne fullbyrdes.

 Referanser 
Notis i Verdens Gang, 26. februar 1948.
«Høst-banden for Høyesterett». Verdens Gang, 17. august 1946.

Kategori:Personer fra Oslo
Kategori:Norske advokater
Kategori:Nordmenn tilknyttet Statspolitiet
Kategori:Medlemmer av Nasjonal Samling
Kategori:Nordmenn fra andre verdenskrig
Kategori:Nordmenn dømt i landssvikoppgjøret etter krigen
Kategori:Nordmenn dømt til døden